Diari Oficial de la Generalitat Valenciana


Sumari del DOGV 2771, del 17-06-1996 (1996/838486)

RESOLUCIÓ de 10 de maig de 1996, de la Direcció General de Treball, per la qual s'ordena el registre, el dipòsit i la publicació del acord sobre sous definitius per a 1996, adoptat per la Comissió Negociadora del Conveni Col·lectiu per a Empleats de Notaries del Territori del Col·legi Notarial de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2771

Data del DOGV
:   17-06-1996

Secció del DOGV
:   ALTRES DISPOSICIONS

Número del document
:   1996/838486


Data del document
:   10-05-1996

Organisme emissor
:   Conselleria de Treball i Afers Socials

Tipus de document
:   Resolució

RESOLUCIó de 10 de maig de 1996, de la Direcció General de Treball, per la qual s'ordena el registre, el dipòsit i la publicació del acord sobre sous definitius per a 1996, adoptat per la Comissió Negociadora del Conveni Col·lectiu per a Empleats de Notaries del Territori del Col·legi Notarial de València.   
Vist el contingut de l'acta de la Comissió Negociadora del Conveni Col·lectiu per a Empleats de Notaries del Territori del Col·legi Notarial de València presentada davant aquesta Direcció General de Treball el 30 d'abril de 1996, i subscrita el passat 19 d'abril de 1996, d'una part per la representació de l'Associació Professional de Notaris del Col·legi de València, i d'altra, pels representants de la Associació Professional Lliure de Empleats de Notaries de la Comunitat Valenciana (APLEN), sobre sous definitius per a 1996, i, de conformitat amb el que disposa l'article 90.2 i 3 de la Llei 8/1.980, de 10 de març, de l'Estatut dels Treballadors, i els articles 1 i 2 del Reial Decret 1040/1981, de 22 de maig, sobre registre i dipòsit de convenis col·lectius de treball, d'acord amb les competències transferides per Reial Decret 4105/1982, de 29 de desembre, resolc:  
Primer  
Ordenar-ne la inscripció en el Registre de Convenis Col·lectius de Treball, d'aquesta direcció general, i el seu dipòsit, amb notificació a la Comissió Negociadora.  
Segon  
Disposar-ne la publicació al Diari Oficial de la Generalitat Valenciana.  
València, 10 de maig de 1996.- El director general de Treball: José Luis Colvée Millet.  
Acta de la Comissió Negociadora del Conveni Col·lectiu per a Empleats de Notaries del territori del Col·legi Notarial de València.  
València, 19 d'abril de 1996.  
A les 20'30 hores, a la seu del Col·legi Notarial de València, es reuneix la Comissió Negociadora del Conveni Col·lectiu de Treball per als Empleats de Notaries de la Comunitat Valenciana, constituïda, a saber:  
- En representació de l'Associació Professional de Notaris del Col·legi de València: president, Sr. Joaquín Borrell García, notari d'aquesta capital; i els vocals-notaris José Luis López Rodríguez, notari de València, Luis Pichó Romaní, de Picassent (València); Fernando Pascual de Miguel, d'Almassora (Castelló), i ángel López-Amo Calatayud, notari de l'Alcúdia (València).  
En representació de l'Associació Professional Lliure d'Empleats de Notaries de la Comunitat Valenciana APLEN (València): president, Sr. Ernesto MáÑez Fort, oficial 1r de notaries de València; i els vocals-empleats Sr. Manuel Ramírez Marqués, oficial 1r de notaries, d'Alacant; el Sr. Eduardo Genovés Candel, oficial 1r de notaries, de València; el Sr. Manuel Ros Porcar, oficial 1r de notaries, de Castelló; i el Sr. Pascual Devís Sebastià, auxiliar de notaries de València.  
Actuen com a portaveus de les respectives representacions i copresideixen la reunió els senyors Borrell Garcia i MáÑez Fort, actue de secretari el senyor López Rodríguez.  
Tot seguit, i com a conseqüència del que s'ha tractat en altres sessions, es prenen, per unanimitat, els acords següents:  
Sous definitius per a 1996  
Conegut l'IPC definitiu corresponent a l'any 1995, que ascendeix a 4,3 punts, segons que disposa aquesta comissió negociadora en el Conveni de 5 de novembre de 1992, (art. 28-c) i en la mateixa línia de les revisions salarials anuals successives, s'acorda incrementar els sous definitius de l'any 1995 en 4,3 punts arrodonint a 100 pessetes per excés, i es fixen com a sous definitius per a tot l'any 1996, els següents:  
Categories Grup 1r Grup 2n Grup 3r  
Oficial 1r 512.345 991.419 664.079  
Oficial 2n 631.826 892.891 490.613  
Auxiliar 114.618 720.491 929.220  
Copista 626.504 90.700 86.900  
Subaltern 82.200 82.200 82.200  
A aquestes quantitats s'afegirà el complement d'antiguitat corresponent.  
Els endarreriments corresponents a l'any 1996 hauran d'abonar-se amb efectes des del primer de gener d'enguany, i es farà de forma immediata una vegada comunicat aquest acord.  
Els salaris establerts tenen la consideració de mínims, per tant els pactes o convenis acordats entre els notaris i els seus empleats que comporten condicions més beneficioses per a aquests, subsistiran per a qui se n'estiga beneficiant. De la mateixa manera, els increments establerts en el quadre salarial fixat, seran absorbibles per qualsevol forma de retribució que els empleats estiguen rebent.  
Els acords precedents els comunicarà la Comissió de Vigilància amb caràcter immediat a tots els notaris i empleats del territori per mitjà de les associacions professionals respectives.  
I perquè així conste, llegida per tots es redacta i aprova pels reunits aquesta acta, que s'estén per quadruplicat exemplar a un sol efecte, i se n'acorda la tramesa als afiliats dels col·lectius representats, i es faculta els presidents de les associacions signatàries, amb caràcter indistint i solidari, per efectuar tots els tràmits necessaris davant els organismes competents, fins i tot davant la Direcció General de Treball, Conselleria de Treball de la Generalitat Valenciana i qualsevol altre centre oficial, per a la publicació al Diari Oficial de la Generalitat Valenciana i registre en l'organisme competent.  
I, com a prova de conformitat, tots els reunits signen aquesta acta, i s'alça la sessió a les vint-i-una hores del mateix dia.  
Per la representació notarial, Per la representació dels  
 empleats,  
Joaquín Borrell Garcia Ernesto MáÑez Fort  
José Luis López Rodríguez Manuel Ramírez Marqués  
Luis Pichó Romaní Manuel Ros Porcar  
Ferran Pascual de Miguel Pascual Devís Sebastiá  
ángel López-Amo Calatayud Eduardo Genovés Candel